b"\n_START_ARTICLE_\nManoel Rezende de Mattos Cabral\n_START_SECTION_\nTraject\xc3\xb2ria esportiva\n_START_PARAGRAPH_\nJugava a la posici\xc3\xb3 de lateral dret. Pel que fa a clubs, destac\xc3\xa0 principalment a Cruzeiro i Atl\xc3\xa9tico Mineiro, clubs amb els quals guany\xc3\xa0 8 campionats de Minas Gerais. Fou internacional en 28 ocasions amb Brasil entre l'abril de 1974 i el juny de 1980, i marc\xc3\xa0 vuit gols. Disput\xc3\xa0 dos Mundials, els anys 1974 i 1978, i va marcar un dels gols m\xc3\xa9s impressionants en la hist\xc3\xb2ria dels Mundials, en el partit pel tercer lloc davant It\xc3\xa0lia el 1978, amb un gran xut des de prop de la cantonada que super\xc3\xa0 l'estirada de Dino Zoff."